132 



nam vjetar skoro kočiju prebaci, tako da smo podignuti krov 

 morali položiti. 



Pristranci dola isprva niski, postizavaju prema sredini visinu 

 od preko 800 m, te se prema moru opet završuju niskim obron- 

 cima, a na lijevom od njih stoji „Nehaj grad." Duljina te drage 

 iznosi oko 5 km, a smjer joj je sjevero-istočni. Goli pristranci 

 stoje pod zajedničkim jakim uplivom vjetrene i vodene denuda- 

 cije, koja je raznašujući prku kam mjestimice stvorila čitave na- 

 slage koturina, grohoti i pijeska. 



Boravak u Senju upotrijebismo na i-azgledanje grada, nje- 

 govih umjetnina, okoline i osobito mora. Grad je građen tik 

 uz obalu morsku, te nosi biljeg pravog primorskoga gradića, 

 kojemu je stara hrvatska kultura uz primjese talijanske podala 

 osobito i zanimljivo obilježje. Ulice su nepravilno građene i 

 uzane, sa visokim kućerinama, a mnoštvom dućana i birtija. 

 Po danu je donekle živahno samo uz moi-e na rivi radi velike 

 vrućine, živahno gibanje nastaje tekar pod večer. Položaj u ve- 

 ličanstvenoj gorskoj okolini, u okvh'u ozbiljnih velebitskih stijena 

 a na rubu divnoga ovoga mora te usred raslinstva mediteranske 

 flore, koje kao vijenac mirisava cvijeća onu goljet kiti — to sve 

 podaje Senju dražesti i care južnjačke prirode a i ozbiljnost sjevernih 

 krajeva. Senjska luka je prirodni morski zaljev, a sa zapadne 

 strane umjetno zatvoren. U svemu se opaža, da Senj stoji, ma 

 da se nije tu razvio svjetski promet, na odabranoj točki i da je 

 po svojim geografičkim piilikama prevažno mjesto. Sabirna i pri- 

 vlačiva snaga položaja raspoznaje se i u dosta znatnomu prometu, 

 te je Senj prirodno središte znatnog područja. More je zelenkaslo- 

 modre boje u samom zaljevu, no u nekoj daljini prelazi u bljedo- 

 modi'u. Temperatura morske vode u kupalištu senjskom iznašala 

 je taj dan tek 21" G. Dno morsko pokiiveno je uz obalu oštrim 

 šlunjkom, no uz ovaj našli smo mjestimice gruboga pijeska. Voda 

 je vanredno prozirna, te se i u dubljini od 10 m može raspo- 

 znati dno. Obala je dosta razvedena u hoi-izontali kao i u ver- 

 tikali. Ipak je pristajanje izvan luke dosta teško, jer obalnu crtu 

 čini stepenica najmlađe tvorbe. Tu se lijepo raspoznavaju slojevi 

 kao u kakvom profilu. 



Osim Senja upoznasmo jošle Crikvenicu, divnu Opatiju, 

 Sušak, Trsat pa golemi promet liječke luke. Preko goi'skoga ko- 

 tara vratismo se željeznicom u Zagreb. 



